CELEX: 32014R0706
Language: sl
Date: 2014-06-25 00:00:00
Title: Izvedbena uredba Komisije (EU) št. 706/2014 z dne 25. junija 2014 o spremembi Uredbe (ES) št. 972/2006 glede uvozne dajatve za riž basmati

26.6.2014   
            
            
               SL
            
            
               Uradni list Evropske unije
            
            
               L 186/54
            
         IZVEDBENA UREDBA KOMISIJE (EU) št. 706/2014
   z dne 25. junija 2014
   o spremembi Uredbe (ES) št. 972/2006 glede uvozne dajatve za riž basmati
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(a) Uredbe,
   ob upoštevanju naslednjega:
   
               (1)
            
            
               Sporazum med Evropsko unijo in Indijo (2) v zvezi z rižem, odobren s Sklepom Sveta 2004/617/ES (3), določa, da je stopnja uvozne dajatve za oluščen riž nekaterih sort riža basmati s poreklom iz Indije nič.
            
         
               (2)
            
            
               Sporazum med Evropsko unijo in Pakistanom (4) v zvezi z rižem, odobren s Sklepom Sveta 2004/618/ES (5), določa, da je stopnja uvozne dajatve za oluščen riž nekaterih sort riža basmati s poreklom iz Pakistana nič.
            
         
               (3)
            
            
               Za izvajanje teh sporazumov je člen 138 Uredbe Sveta (ES) št. 1234/2007 (6) določil, da morajo biti sorte oluščenega riža basmati iz teh sporazumov upravičene do ničte stopnje uvozne dajatve, pod pogoji, ki jih določi Komisija. Ti pogoji so določeni v Uredbi Komisije (ES) št. 972/2006 (7).
            
         
               (4)
            
            
               Uredba (EU) št. 1308/2013, ki razveljavlja in nadomešča Uredbo (ES) št. 1234/2007, ne vsebuje določbe, ki bi bila podobna členu 138 Uredbe (ES) št. 1234/2007. Glede uvoznih dajatev člen 183 Uredbe (EU) št. 1308/2013 pooblašča Komisijo, da sprejme izvedbene akte, s katerimi določi stopnjo uporabljene uvozne dajatve v skladu s pravili, ki so med drugim določena v mednarodnem sporazumu, sklenjenem v skladu s Pogodbo o delovanju Evropske unije.
            
         
               (5)
            
            
               Za nadaljevanje skladnosti s sporazumom med Unijo in Indijo ter sporazumom med Unijo in Pakistanom bi bilo treba v Uredbi (ES) št. 972/2006 določiti, da bi morale biti oluščene sorte riža basmati iz teh sporazumov upravičene do uvozne dajatve po stopnji nič, pod pogoji, določenimi v navedeni uredbi.
            
         
               (6)
            
            
               Uredbo (ES) št. 972/2006 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Člen 1 Uredbe (ES) št. 972/2006 se nadomesti z naslednjim:
   
      „Člen 1
      Ta uredba se uporablja za oluščen riž basmati, ki se uvršča pod oznako KN 1006 20 17 in oznako KN 1006 20 98, in sicer za naslednje sorte:
      
                  —
               
               
                  Basmati 217
               
            
                  —
               
               
                  Basmati 370
               
            
                  —
               
               
                  Basmati 386
               
            
                  —
               
               
                  Kernel (Basmati)
               
            
                  —
               
               
                  Pusa Basmati
               
            
                  —
               
               
                  Ranbir Basmati
               
            
                  —
               
               
                  Super Basmati
               
            
                  —
               
               
                  Taraori Basmati (HBC-19)
               
            
                  —
               
               
                  Tip-3 (Dehradun)
               
            Ne glede na stopnje uvoznih dajatev, določene v skupni carinski tarifi, so sorte oluščenega riža basmati, navedene v prvem odstavku, upravičene do uvozne dajatve po stopnji nič, pod pogoji, ki jih določa ta uredba.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 347, 20.12.2013, str. 671.
   
      (2)  Sporazum v obliki izmenjave pisem med Evropsko skupnostjo in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem h GATT 1994, (UL L 279, 28.8.2004, str. 19).
   
      (3)  Sklep Sveta 2004/617/ES z dne 11. avgusta 2004 o sklenitvi Sporazuma v obliki izmenjave pisem med Evropsko skupnostjo in Indijo v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994 (UL L 279, 28.8.2004, str. 17).
   
      (4)  Sporazum v obliki izmenjave pisem med Evropsko skupnostjo in Pakistanom v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem h GATT 1994 (UL L 279, 28.8.2004, str. 25).
   
      (5)  Sklep Sveta 2004/618/ES z dne 11. avgusta 2004 o sklenitvi Sporazuma v obliki izmenjave pisem med Evropsko skupnostjo in Pakistanom v skladu s členom XXVIII GATT 1994 o spremembi koncesij za riž, predvidenih na seznamu CXL ES, priloženem GATT 1994 (UL L 279, 28.8.2004, str. 23).
   
      (6)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT), UL L 299, 16.11.2007, str. 1.
   
      (7)  Uredba Komisije (ES) št. 972/2006 z dne 29. junija 2006 o določitvi posebnih pravil za uvoz riža basmati in sistemu prehodnega preverjanja za določanje njegovega porekla, UL L 176, 30.6.2006, str. 53.